Élise Bérbôn-Germain

## Élise Bérbôn-Germain de Droumand

Reynaud Brisbois de Calaris (fetter)

Huset Germain (inngiftet)

* Édmound (husbond)
* Anette (datter)

**Élise Bérbôn-Germain, storfyrstinne de Droumand** (født: **Élise Bérbôn, grevinne de la Fèrre**) var en tussarixisk adelskvinne som giftet seg med Édmound Germain da sjansen bød seg.

## ***Biografi***

### **Tidlig liv**

Élise Bérbôn de la Fèrre var født i byen Bérbôn, La Fèrre av Thérèse og Chalres-Henri de la Fèrre. Hun var den eldre søsteren til Élibert du la Fèrre, som ble født fire år senere.

Élise levde et liv ulikt mange andre aristokrater. Mange familier lot ungene sine leve et liv i luksus og gjøre hva de ville. Élises foreldre var derimot av den oppfatning at hun burde lære. Kjønnene i Tussarix var stilt på den måten at kvinnene som regel var i undertall av ledende stillinger, og det ønsket foreldrene å gjøre en slutt på.

Fra Élise ble fem år, holdt hun på med skole og læring fra klokken ni om morgenen til syv på kvelden. Det var bare på sosiale sammenkomster at Élise var fritatt fra sine lærerike plikter – og det var i disse stunder at hun kunne bruke den sjarmen hun hadde blitt velsignet med av sin mor.

Som 24-åring innyndet hun seg snart på grevinne de Ôlm, en eldre kvinne som tjente som bokholder for huset Germain. Takket være dette, kunne de Ôlm besøke storfyrste de Droumand kontinuerlig. Élise klarte over tid å bli bedre kjent med de Ôlm, og på et tidspunkt tok hun Élise med seg til Château Forrure de Droumand, Fréeyeau. På denne visitten, skal det være usagt hva som skjedde – men resultatet var flere besøk.

### **Stevnemøter**

I et helt år, var Élise og storfyrste Édmound mer eller mindre uadskillelige.

Fra sensommeren til vinteren, dro de fleste aristokrater til sørligere trakter. Dette var en ting som Élises familie sjelden gjorde, men da Édmound ba henne så pent om å bli med til Quéven-Névez, kunne hun ikke si nei. Til familiens protester, dro hun sammen med Édmound via elvene. De hadde en båt som drev fremover ved hjelp av vanntemmere. Da elven munnet ut ved Dødehavet i byen Louise, byttet de til en ferge med flere aristokrater som brakte dem til byen.

Ved ankomsten i Quéven-Névez, tok det ikke lang tid før de var i storfyrstens slott: et stort palé en konge verdig. Élise og hennes kjæreste tilbrakte hele høsten og vinteren der. Dette satte deres forhold på prøve, og begge besto.

Da våren kom, dro de tilbake til Droumand som et forlovet par. Uken før de hadde reist, hadde Édmound fridd.

### **Ekteskap**

Kort tid etter at ekteskapet var blitt utlyst, ble hele Tussarix' selskapsverden invitert til bryllupet. Vielsen ble holdt i Fréeyeaus egen katedral. De forrerste radene var reservert familie, venner og venners venner. De andre radene var for menn og kvinner som var fjerne slektninger, vasallene og deres vasaller, eller personer som kjente ekteparet på et annet vis. Blant disse var for eksempel mademoiselle de Ôlm, monsieur d'Forvéer, mademoiselle de Françesc, og en femten år gammel mademoiselle d'Chardoin.

Etter vielsen, satte ekteparet seg inn i en vogn som brakte dem gjennom byens gater. Innbyggerne i Fréeyeau vinket og hilset til Élise og hennes mann. Både Élise og Édmound vinket til alle sider. Da en kvinne løftet en guttunge opp på skuldrene og gutten vinket som besatt til storfyrstinnen, kunne ikke sistnevnte dy seg fra å dulte borti ektemannen slik at han også så det. Guttungen ropte: "Gratulerer med dagen!" Storfyrstinnen smilte og svarte: "En like strålende dag for deg også, *mon cher ami*."

Ekteskapet trådte i kraft da Élise fylte 25 år, og de følgende årene gikk til å utfylle hverandres liv.

### **Død**

På et tidspunkt prøvde de å få seg barn. De dro til vinterhuset deres i sør for å prøve, og det tok ikke lang tid før Élise var blitt erklært gravid. Måndene som fulgte fikk ekteskapet til å vokse tettere, og Édmound mer eller mindre nektet henne å være alene. Da Élise begynte å nærme seg termin, sendte hennes ektefelle bud på leger som kunne hjelpe henne når ungen skulle komme.

Da Élise skulle føde, var lege klare. Édmound var også klar. Men ingen av dem var klare over eklampsien som slo inn. Kort tid etter fødselen, fikk Élise problemer med å puste – dette kom av spasmer og rykninger over hele kroppen. Gjennom hele natten kjempet Élise mot skjebnen. Hun svevde mellom liv og død, men kampen var ikke å vinne.

Élise Bérbôn-Germain utåndet i løpet av 13. desember, Imperiets 142. år, Tredje Æra.

## ***Trivia***

1. Bérbôn er avledet av kongehus-navnet *Bourbon*